OpenLLM-France/wikimedia huggingface dataset:
# Txartatze

    Artikulu hau zeramika-teknikari buruzkoa da; metalei akabera emateko metodoa gaitzat duena beste hau da: «Txartaketa»
Txartatze edo leuntze erre gabeko piezak azal leuneko tresna batekin igurtziz lortzen den akabera da, piezari distira ematen diona. Azken Brontze Arotik akabera-teknika gisa erabilia, Antzinaroko kultura oso ezberdinetan aurki daiteke.

## Txartatzaileak

Zeramikazko pieza baten gainazala igurzteko erremintak askotarikoak dira: buztingilearen hatza, egurrezko makila bat, harriak, haziak, plastikozko objektuak, hezurrak... eta leuntze-prozesuan zehar txandakatu edo trukatu daitezke, nahi den efektua lortu arte. Leuntzaile edo txartatzaile gisa ere erabil daitezke «kanabera erdia, badanak edo ileak, kristalezko edo metalezko bola bat... baina beti angelurik eta irtengunerik gabe».

## Teknika

Pieza hezea dagoenean, larruaren gogortasun-egoeran dagoenean edo jada lehortuta dagoenean has daiteke leunketa. Artisau batzuen ustez, leuntzearen efektua gehiago lortzen da bigarren aukeran, hainbat arrazoirengatik:
* Pieza egin berria dagoenean, egindako presioak edo manipulazio soilak deformatu dezake.
* Pieza erabat lehortuta dagoenean, erreminten presioarekin hautsi egin daiteke, batez ere paretak finak badira.
* Pieza leuntzeko egoerarik egokiena "larruzko gogortasun-unea" da, lokatza edo buztina deformatzeko bezain bigun ez daudenean, baina prozesuan hausteko bezain hauskorrak ez direnean.

## Xehetasunak eta gomendioak

Zeramikariek trikimailu, behaketa edo gomendio hauek proposatzen dituzte:
* Labe elektrikoan erre ondoren, leundu egin daiteke distira.
* Erremintarekin egiten den presioa sentikortasun handiz egin behar da, eta beti begiratu behar da zein zatitan leuntzen den, piezaren forma orokorra, nola eusten edo bermatzen den pieza zeramikariaren gorputzarekin berarekin edo apar edo gainazal bigun batekin.
* Gomendagarria da norabide bakarrean leuntzea.
* Mikroskopioak buztin-partikulak hexagono-formakoak eta lauak direla aurkitu du. Leuntzeko tresnak piezaren gainazalean norabide askotan dauden partikulak ordenatzen ditu.
* Ez da komeni leuntzeko eta argizaria emateko edo leuntzeko prozesua argizariarekin nahastea.
* Eskuz leuntzeak ezin du prozesu edo tratamendu industrialen akabera lortu, baina piezari nortasun handiagoa ematen dio.

## Erreferentziak

* 1 2 Euskalterm: [Arkeologia Hiztegia] [2018]
* ↑ Caro Bellido 2008, 56 orr. .
* ↑ Fernández Chiti 1980, ? orr. .
* ↑ Fernández Chiti 1980, ¿? orr. .

## Bibliografia

* Caro Bellido, Antonio. (2008). Diccionario de términos cerámicos y de alfarería. Cádiz: Agrija Ediciones ISBN 84-96191-07-9..
* Fatás Cabeza, Guillermo; Borrás, Gonzalo. (1993). Diccionario de Términos de Arte. Madril: Anaya ISBN 84-7838-388-3..
* Fernández Chiti, Jorge. Curso práctico de cerámica, artística y artesanal. Tomo 1. Buenos Aires: Ediciones Condorhuasi.
* Carmen Padilla Montoya, Equipo Staff, Paloma Cabrera Bonet, Ruth Maicas Ramos. (2002). Diccionario de materiales cerámicos. Madril: Subdirección General de Museos. Ministerio de Educación, Cultura y Deporte. Secretaría General Técnica. Centro de Publicaciones ISBN 84-36936-388..
# Fiãesko kastroa

Fiãesko kastroa (portugesez: Castro de Fiães) Portugalgo iparraldean dagoen Burdin Aroko arkeologia aztarnategi bat da. Iberiar penintsulako Ipar-mendebaldeko kastroen kulturako kastro bat da.

## Ikus, gainera

* Kastroen kultura
* Kastro
* Portugalgo kastroak
# Monte das Ermidaseko kastroa

Monte das Ermidaseko kastroa edo Ermidaseko gaztelua Portugalgo iparraldean dagoen Burdin Aroko arkeologia aztarnategi bat da. Iberiar penintsulako Ipar-mendebaldeko kastroen kulturako kastro bat da.

## Bibliografia

* Matos, Fernando Mota de, et al. Castro do Monte das Ermidas en Portugal - Património, Guia - Inventário, Volume I. 1.ª ed. Rio de Mouro: Círculo de Leitores, 2007, ISBN 978-972-42-3917-0.
* AMartins. «Castro do Monte das Ermidas» IGESPAR (Noiz kontsultatua: 19 de Maio).

## Ikus, gainera

* Kastroen kultura
* Kastro
* Portugalgo kastroak

## Kanpo estekak

* Datuak: Q3396199
* Multimedia: Castro do Monte das Ermidas / Q3396199
# Ovilgo kastroa

Ovilgo kastroa (portugesez: Castro de Ovil) Portugalgo iparraldean dagoen Burdin Aroko 2. garaiko arkeologia aztarnategi bat da. Iberiar penintsulako Ipar-mendebaldeko kastroen kulturako kastro bat da.

## Ikus, gainera

* Kastroen kultura
* Kastro
* Portugalgo kastroak

### Kanpo estekak

* Castro de Ovil (IGESPAR)
# Romarizeko kastroa

Romarizeko kastroa (portugesez: Castro de Romariz, Castro do monte do Castro edo Castro do monte do Crasto) Portugalgo iparraldean dagoen Burdin Aroko arkeologia aztarnategi bat da. Iberiar penintsulako Ipar-mendebaldeko kastroen kulturako kastro bat da.

## Ikus, gainera

* Kastroen kultura
* Kastro
* Portugalgo kastroak

## Kanpo estekak

* Castro de Romariz (IGESPAR)
* Datuak: Q10952202
* Multimedia: Castro de Romariz / Q10952202
# São Lourençoko kastroa

São Lourençoko kastroa Portugalgo iparraldean dagoen Burdin Aroko arkeologia aztarnategi bat da. Iberiar penintsulako Ipar-mendebaldeko kastroen kulturako kastro bat da. Izen bereko mendian dago, Esposendeko iparraldean, Vila Chãtik hurbil, itsas mailatik 200 metrora.

## Ikus, gainera

* Kastroen kultura
* Kastro
* Portugalgo kastroak

## Kanpo estekak

* CASTRENOR
* MUSEU MUNICIPAL DE ESPOSENDE (CME)
* Câmara Municipal de Esposende - Gabinete de Turismo
* Argazkiak eta mapa (Panoramio)
* Datuak: Q3396262
* Multimedia: Castro de São Lourenço / Q3396262
# Terrosoko kastroa

Terrosoko kastroa (portugesez: Cividade de Terroso) Portugalgo iparraldean dagoen Burdin Aroko arkeologia aztarnategi bat da. Iberiar penintsulako Ipar-mendebaldeko kastroen kulturako kastrorik bereizgarrienetariko bat da.

## Ikus, gainera

* Kastroen kultura
* Kastro
* Portugalgo kastroak

### Kanpo estekak

* Cividade de Terroso (Castrenor) (Portugesez)
* A Cultura Castreja no Norte de Portugal (kastroen kulturari buruzkoa) (Portugesez)
* Cividade de Terroso (Castros galaicos) (Galizieraz)
* Erakusketa (Pova de Varzim) (Portugesez)
* Datuak: Q3306921
* Multimedia: Cividade de Terroso / Q3306921
# Doña Pallaren kastroa

Doña Pallaren kastroa (gaztelaniaz: Castro de Doña Palla) Praviako Peñaullan auzoan dagoen erromatarren aurreko kastro bat da.

## Finkapenaren historia

Azterketa arkeologikoek, erromatarren aurreko finkapen oso garrantzitsu bat zela adierazten dute, bere kokapen estrategikoagatik, Erdi Aroan ere erabili zena. Dorre bat egon zen, Doña Urrakaren dorrea, kastroa koroatzen zuena. Zehazki, Doña Pallaren kastroak, bere izena, XI. mendeko noble batengatik hartzen du, Praviako gobernaria zena, Palla, Paya edo Pelaya asturieraz, Ordoño I.a Asturiaskoa eta Doña Muniaren alaba, Alfontso III.a Asturiaskoaren arreba eta Ramiro I.a Asturiaskoaren biloba. Bermudo Armentarizekin ezkondu zen, Valdeseko etxea eta orubearen jabearekin. Senar-emazteek, euren gortea, Santianesen parean dagoen ibaiaren ertzean izan zuten. 2001etik, Praviako udaletxeak, magal honen zati baten jabetza du, monumentuaren balioztatze, egokitze eta babes egitasmo orokor bat egiteke dagoelarik.

## Erreferentziak

* ↑ Torre Sevilla-Quiñones de León, Margarita Cecilia. (1985). Linajes nobiliarios de León y Castilla: Siglos IX-XIII. Salamanca: Gaztela eta Leongo Junta ISBN 84-7846-781-5..

## Kanpo estekak

* Datuak: Q8342715
# Las Merchanas kastroa

Las Merchanas betoi herriak altxatutako kastro gotortua da. Salamancako probintziako Lumbrales herrian dago, Gaztela eta Leon erkidegoan. 1931an Kultura Intereseko Ondasuna deklatatu zuten.

## Ezaugarriak

Camaces ibaiaren meandro batean dago eraikia, ia Bermellar herriarekin mugan. 8,5 hektarea ditu. K. a. II. mendetik K.o. V. mende arte aktiboa izan zen. Deigarriak dira gorde diren harresiak eta defentsarako aurrean dauden harrien zelaiak; zelai horiek zaldunteriaren erasoen aurrean defentsa egokiak ziren. Elementu erromatarrak aurkitu dira. Nekropolia, bestetik, nahiko berantiarra da.

## Iruditegia

* Oskulatorioak, Salamancako Museoan.
* Harresia eta harrizko zezena

## Ikus, gainera

* Betoi
* Lumbrales
* Arribes del Dueroko Parke Naturala

## Kanpo estekak

* (Gaztelaniaz):Las Merchanas kastroa Gaztela eta Leongo Ondare Historikoaren webgunean.
* (Gaztelaniaz):Las Merchanas Salamancako aldizkari turistikoan.
* Datuak: Q5757988
* Multimedia: Las Merchanas Hill Fort / Q5757988
# Las Labradas kastroa

Las Labradas kastroa (gaztelaniaz: Castro de las Labradas) Zamorako probintzian dagoen Arrabalde eta Villaferrueña herrien lurretan dagoen Astur jatorriko herri gotortu garrantzitsua da. Bertan Arrabaldeko altxorra izeneko objektu multzo historikoa aurkitu zen. Aztarnategia La Tène kulturan kokatu izan da eta eskualdean erromatarrei aurre egiteko azkenetariko gunea izan zen. Carpurias mendatearen goiko partean dago eta handik inguruko Eria ibaiaren lautada kontrola daiteke.

## Historia eta ezaugarriak

Antza, Astureek Erromatarrei aurre egiteko indartu zuten herria; antza denez inguruko herri txikietako biztaleak kastro horretan bildu ziren. Oso gertu, Rosinos de Vidriales herrian, Petavonium erromatar kanpamendua zegoen.
Brontze Arotik okupatuta egon zen, baina bere unerik garrantzitsuena Burdin Aroaren amaieran (K.a. I. mendearen amaieran) eta erromatarren garaian izan zen. Bertan bi altxor aurkitu ziren (1980 eta 1987an), eta ikerketa arkeologikoen gune garrantzitsua da. Bere berezitasuna bere dimentsioen handiagatik da, 2.500 metroko perimetroarekin eta 23 hektareako azalerarekin, baita bere defentsa-egituren tamainuagatik ere. Elkarren ondoan dauden bi esparru definitzen dituzten hainbat harresi-lerrok perimetratzen dute. Esparru horietako ate bat zulatu eta garbitu egin da, eta bi alboetan lau angeluko bi bastioi ikus daitezke.
Barrualdean, XVII. mendeko ermita baten erorkinez gain, etxe-eraikuntzen hondar batzuk, zisterna artifizial batzuk, iturriak eta zabortegi-eremuak daude. Kanpoaldean, hegoaldeko hegalean, meatze-indusketa zaharren aztarnak daude.
Arrabalde herrian kastroaren historia eta egitura eta erakusteko arkeologia-gela bat dago.

## Iruditegia

* Bide hasierako kartela.
* Arrabaldeko altxorraren objektuak.
* Santuaren etxea izeneko baselizaren aztarnak.
* Gailurraren ikuspegia.
* Carpurias mendatea.

## Erreferentziak

* ↑ https://web.archive.org/web/20160304084424/http://servicios.jcyl.es/pweb/datos.do?numero=16415&tipo=inmueble&ruta=
* ↑ https://astures.es/castro-de-las-labradas-en-arrabalde/
* ↑ https://www.turismocastillayleon.com/es/arte-cultura-patrimonio/yacimientos-arqueologicos/castro-labradas
* ↑ Ruta Arqueologica de los Valles de Benavente. Patronato Turismo de Zamora, 2005. 10-11.or.

## Kanpo estekak

* (Gaztelaniaz):Kastroari buruzko erreportai grafikoa.
* Datuak: Q5757998
* Multimedia: Archaeological site of Las Labradas / Q5757998
# Amaya (hiria)

    Artikulu hau kantabrien hiriari buruzkoa da; beste esanahietarako, ikus «Amaya (argipena)».
Amaya edo Amaia Iberiar Penintsulako iparraldean eratutako antzinako hiria izan zen. Izen bereko haitzaren magalean, egungo Sotresgudo udalerrian sortu zuten kantabriarrek.

## Etimologia

«Amaya» toponimoaren erroa indoeuroparra da eta «am(ma)» edo «ama» esan nahi du. «Io-ia» atzizkia indoeuroparra ere bada. Hau da, Amaya edo Amaia «ama hiria» edo «hiriburua» esan nahi du.

## Historia

I. mendearen amaieran edo II. mendearen hasieran jada aipatua, Kantabriar Gerretan, Augusto enperadoreak bertan finkatu zuen bere kanpamendu nagusia.
574an Leovigildo errege bisigodoak hiria okupatu zuen Galiziako Erresuma konkistatu nahian. 680an, Ervigioren erreinaldian, Kantabriako dukerria ezarri zuten, Amaya bere hiriburua izanik. Musulmanek Iberiar penintsula konkistatzeari ekin ziotenean, hegoaldeko hainbat kristauk bertan topatu zuten babesleku. 712an Tarik ibn Zijadek konkistatua, arabiarrek ez ziren bertan geratu eta, berriro 714an, Musa ibn Nusairrek hiria arpilatu zuen. Petri Kantabriakoa dukeak Cangues d'Onís aldera ihes egin zuen.
Honen semea zen Alfontso I.a Asturiaskoak hiria berreskuratu eta zaharberritu zuen. Bertan gotzain bat ere ezarri zuen. Baina, inorena ez zen lur batean zegoenez, Ordoño I.ak, 860an Rodrigo Gaztelakoari eman zion eta harrezkero Amaya Patricia izena izan zuen.
Ramiro II.a Leongoaren agintalditik aurrera, epeka-epeka hustuz joan zen. Hala eta guztiz ere, 989. urtean, Hisham II.ak zuzenduriko gudarosteak azkenekoz setiatu zuen hiria.
Donejakue Bidea bertatik pasa zen. Antso III.a Gartzeitz Nagusiak 1034an bidea ezarri zuenean, Briviesca, Amaya eta Astorgatik Bierzoraino kokatu zuen.

## Aztarnategia

Egun, aurreerromatar sarbidea eta harresietako bat daude ikusgai. Erdi Aroko hiriaren aztarnak ere badaude.
Lehen indusketa lanak 1891n Romualdo Morok egin zuen.

## Erreferentziak

* 1 2 Lastra Barrio, José. (2008). Amaya y Peones. Burgos: Publicaciones de la Excma. Diputación Provincial de Burgos y Caja Círculo, 13-14 or. ISBN 978-84-95874-55-9..
* ↑ Iglesias Gil, JM., Muñiz Castro, JA.. Las Comunicaciones en la Cantabria Romana. , 82 or..
* ↑ Abásolo, Álvarez, José A.. (1975). Comunicaciones de la época romana en la provincia de Burgos. Burgos: Diputación Provincial, 196 eta 235 or..
* ↑ Fita, Fidel. (1891). «Lápidas romanas inéditas» BRAH (19): 527-531..

## Kanpo estekak

* Datuak: Q455933
* Multimedia: Peña Amaya / Q455933
# Humada

Humada Burgosko udalerria da, Páramos eskualdean dagoena.
2008ko urtarrilaren 1eko erroldaren arabera 158 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 912 | 945 | 987 | 998 | 1.012 | 1.048 | 941 | 1.019 | 394 | 296 | 188 | 144 |

## Ikus, gainera

* Burgosko udalerrien zerrenda
* La Ulaña

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1656658
* Multimedia: Humada / Q1656658
# La Ulaña

La Ulaña Iberiar Penintsulako iparraldean dagoen aztarnategi arkeologikoa da. Burgosko probintziaren ipar-mendebaldean dago, Humada udalerrian, Ulaña Haitza izeneko 586 hektarea inguruko muino nabarmen baten gainean. Muino horrek ipar-mendebaldetik hego-mendebalderako norabidea du, eta alde guztietan farailoi nabarmenak ditu. "La Ulaña" aztarnategia gune arkeologikoa da, eta 2006ko abuztuaren 22an kultura-ondasun babestua izendatu zuten.

## Aztarnategia

Aztarnategian identifikatutako okupazioari esker, I. eta II. Burdin Aroko kastroa eta Goi Erdi Aroko bizitokia (herria/hiribildua) aurkitu dituzte. Aztarnategiari buruzko informazio gutxi dagoen arren, 267 egitura identifikatu ahal izan dira guztira, harresien, harlangaitzezko hormen eta tumuluen artean, baita kastrora iristeko bideetako batzuk ere. Zalantzarik gabe, Burdin Aroko kastro bereizgarri baten aurrean gaude, altueran okupatutako lurraldearen defentsa- eta kontrol-izaerarekin, iparraldeko isurialdeko beste kokaleku batzuen antzekoa, hala nola Sotresgudoko Amaya haitza, Merindad de Valdivielsoko Castro Mazorra, San Martín de las Ollasko Cerro de la Maza edo inguru horretatik hurbil dauden Kantabriako probintzian daudenak.
Dokumentatutako bi harresi daude, iparraldekoa eta zeharkakoa, morfologia berekoak: horma sinple bat, kareharrizko harlangaitz irregularrez egindako bi paramentu handi eta ertainez osatua, eremutik ateratakoak, zuzenean harkaitzaren gainean finkatzen zirenak, kanpora begira, eta harri txiki eta ertainez eta buztinez betetako betegarri bat, zimendatze-elementu gisa.
Erromatar garaiko zenbait hondar aurkitu dituztenez, litekeena da Kantabriar Gerretako gudu-zelaia izatea.

## Erreferentziak

* ↑ Collins, J.. (1984). Oppida. Earliest Towns North of the Alps. Sheffield University, 203-210 or..
* ↑ Kruta, V.. (2000). Les celtes. Histoire et dictionnaire. Des origines à la romanisation et au christianisme. Paris, 660-661, 695 & 719-720 or..
* ↑ Espainiako Kultura Ministerioa base de datos de bienes inmuebles (R.I.) - 55 - 0000660 - 00000,
* ↑ Almagro-Gorbea, M.,; Dávila, A.F.. (1995). El área superficial de los oppida en la Hispanis “Céltic”. Complutum 6. , 209-233 or..
* ↑ Cisneros, Miguel; = Quintana, Javier; Ramírez, José Luis. (2.005). «Peña Amaya y Peña Ulaña: Toponimia y arqueología prerromanas» Acta Palaeohispanica IX . Palaeohispanica 5: 571..

## Kanpo estekak

* Datuak: Q5965400
* Multimedia: La Ulaña / Q5965400
# Odra

    Artikulu hau Espainiako ibaiari buruzkoa da; iparraldeko Europakoa gaitzat duena beste hau da: «Oder»
Odra Espainiako ibai bat da, Amaya haitzatik iparraldera jaiotzen dena. Fuenteodra herritik gertu, Lorillaren oinean, Magdalena iturrian, Humada udalerrian jaioa, eki-mendebalderanzko hasierako tarte labur baten ondoren, hegoalderantz jarraitzen du, Humadako haranaren lautada zeharkatuz, Piscárdanosko haitzen artetik igarotzen da, paraje natural interesgarria, eta, ondoren, zereal-lautadetan barneratzen da, Villavedón, Sandoval de la Reina, Villanueva de Odra, Villahizán de Treviño, Villamayor de Treviño, Sordillos, Grijalba, Villasandino, Villasilos eta Castrojeriz igarota. Pedrosa del Príncipe udalerrian, Pisuergan amaitzen da. Bere ibaiadar nagusia Brullés ibaia da.
Ibai horren ibarra, behealdean, lur ureztatu gisa aprobetxatzen da, eta, besteak beste, erremolatxa, alpapa, artoa eta fruta-arbolak landatzen dituzte. Paramo eta landazabaleko lurretan zereala landatzen dute. Antzina, mahastiak garrantzi handia izan zuen; horren lekuko dira upeltegiak eta dolareak; gaur egun, ordea, mahats-ekoizpena leku sakabanatu batzuetara mugatzen da.

## Toponimia

P. Bosch Gimpera historialariak eta besteek bere toponimo zaharra, Áutura edoo Áut (u) ra, Autraka turmodigoen hiriarekin lotzen dute. Bertatik Odra pasatzen da, izen ere, egungo Castrojeriz omen da.

## Erreferentziak

* ↑ Bosch Gimpera, Pere. (1932). «Los celtas y el País Vasco» Revista Internacional de los Estudios Vascos: 457-486..
# Grijalba

Grijalba Burgosko mendebaldeko udalerri bat da, Odra-Pisuerga eskualdean dagoena. Inguruko herriak Villamayor, Padilla eta Sasamón dira, besteak beste. Odra izeneko ibaia igarotzen da udalerritik, ingurumen eta kutsadura arazoak dituena.
2008ko urtarrilaren 1eko erroldaren arabera 124 biztanle zituen, adin-talde nagusia agureak izanik, azken urteotan etorkin dexente heldu badira ere, asko Marokotik. Nekazaritza (garia, zekalea) eta abelzaintza (behiak, txerriak, ardiak) dira bere iharduera ekonomiko nagusiak.

## Historia

X. mendean sortutako herri honen izenari buruz, historialariek bi izen elkartzerakoan agertzen dela uste dute: ecclesia eta alba (euskaraz, eliza zuri). Herriko eraikinik famatuena eta ezagunena Santa María de los Reyes eliza (Erregeen Andre Mariaren eliza) da, XIII-XIV. mendeetakoa, estilo erromanikoa duena. Orain dela urte batzuk elizako irudi batzuk lapurtu zituzten, baina gehienak berreskuratu dira.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 426 | 481 | 514 | 491 | 447 | 466 | 395 | 235 | 183 | 168 | 119 | 127 |

## Parrokia

* Santa María de los Reyes eliza eta San Miguel eliza, Amayako artzapezgoan.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa, Gaztela eta Leongo Gobernuaren webgunean.
* Datuak: Q1650272
* Multimedia: Grijalba / Q1650272
# Pisuerga

Pisuerga Espainiako ibaia da, Dueroko ibaiadar nagusienetako bat. Espainiako hamabigarren luzeena da 283 kilometrorekin.
Peña Labrako mendikatean du iturburua, Santander eta Palentziako probintzien artean, eta Valladolideko hiritik igaro ondoren Duero ibaian isurtzen du ura. Valdavia, Carrión, Odra, Arlanza eta Esgueva dira Pisuerga ibaiaren adar nagusiak. Urtegi garrantzitsuak dira ibaian zehar.

## Ibaiadarrak

* Arlanza
* Rivera
* Camesa
* Ritobas
* Monegro
* Sauguillo
* Burejo
* Fresno
* Valdavia
* Carrión
* Arlanzón
* Esgueva
* Odra

## Zeharkatzen dituen udalerriak

Hona hemen udalerrien zerrenda, ibilbidea jarraituz:
* Palentziako probintzian:
** Santa María de Redondo
** Cervera de Pisuerga
** Aguilar de Campoo
** Becerril del Carpio
** Alar del Rey
** Herrera de Pisuerga
** Ventosa de Pisuerga
* Burgosko probintzian:
** Zarzosa de Río Pisuerga
** Castrillo de Riopisuerga
* Berriro Palentziako probintzian:
** Olmos de Pisuerga
** Naveros de Pisuerga
* Berriro Burgosko probintzian:
** San Llorente de la Vega
** Melgar de Fernamental
* Berriro Palentziako probintzian:
** Osorno la Mayor
** Lantadilla
** Melgar de Yuso
** Villodre
** Astudillo
** Villalaco
** Cordovilla la Real
** Torquemada
** Magaz de Pisuerga
** Venta de Baños
** Tariego de Cerrato
** Dueñas
* Valladolideko probintzian:
** Valoria la Buena
** Cabezón de Pisuerga
** Santovenia de Pisuerga
** Valladolid
** Arroyo de la Encomienda
** Simancas

## Erreferentziak

* ↑ Lur entziklopedietatik hartua.

## Ikus, gainera

* Espainiako ibaien zerrenda

## Kanpo estekak

* «Ebroren arrotik Pisuergarenera» Xabier Artola Zubillagaren blogoetak
* Datuak: Q14757
* Multimedia: Pisuerga River / Q14757
# Madrilgo Renfe Aldiriak

Madrilgo Renferen Aldirikoen Sarea Madrilgo Erkidegorako Renfe Operadoraren aldirien zerbitzua da. Sareak guztira 370 kilometro eta 96 geltoki ditu. Madrilgo Erkidego osoa zerbitzatzen du, baina baita ere Gaztela-Mantxako udalerri mugakide batzuk eta Segoviako probintziako udalerri batzuk.
Madrilgo metroarekin konektatuta dago aldirien sarea.

## Lineak

| Linea | Ibilbidea | km |
| | Príncipe Pío - Atocha - Recoletos - Chamartín - Aeropuerto T4 | 24 |
| | Guadalajara - Alcalá de Henares - Atocha - Recoletos - Chamartín | 65 |
| | El Escorial - Chamartín - Sol - Atocha - Aranjuez | 106 |
| | Alcobendas-San Sebastián de los Reyes - Cantoblanco Universidad - Chamartín - Sol - Atocha - Parla | 62 |
| | Colmenar Viejo - Cantoblanco Universidad - Chamartín - Sol - Atocha - Parla | 62 |
| | Móstoles–El Soto - Atocha - Fuenlabrada - Humanes | 45 |
| | Alcalá de Henares - Atocha - Recoletos - Chamartín - Las Rozas - Príncipe Pío - Atocha - Recoletos - Chamartín - Fuente de la Mora | 95 |
| | El Escorial - Villalba - Chamartín - Recoletos - Atocha Trenek Regional bezala jarraitzen dute Santa María de la Alamedaraino (+22km) | 58 |
| B | (Segovia) - Cercedilla - Villalba - Chamartín - Recoletos - Atocha | 78 |
| C | Ávila - Santa María de la Alameda - El Escorial | 71 |
| | Cercedilla - Cotos | 18 |
| | Villalba - Príncipe Pío - Atocha - Recoletos - Chamartín - Fuente de la Mora | 55 |

## Erreferentziak

* ↑ https://www.eszaragoza.eu/2018/06/por-que-no-funciona-bien-el-cercanias.html
* ↑ http://zonaretiro.com/gente/fallece-javier-bustinduy/

## Kanpo estekak

* Madrilgo Renfe Aldirikoen webgunea
* Datuak: Q1054785
* Multimedia: Cercanías Madrid / Q1054785